Skupni predlog UREDBA SVETA o spremembi Uredbe Sveta (EU) št. 204/2011 o omejevalnih ukrepih glede na razmere v Libiji /* KOM/2011/0355 konč. */





OBRAZLOŽITVENI MEMORANDUM (1) Uredba Sveta (EU) št. 204/2011, kakor je bila spremenjena, je bila sprejeta 2. marca 2011 na podlagi Sklepa Sveta 2011/137/SZVP z dne 28. februarja 2011 zaradi izvajanja Resolucije Varnostnega sveta Združenih narodov 1970 (2011) in zagotovitve dodatnih samostojnih ukrepov EU glede na resnost razmer v Libiji. (2) Sklep Sveta 2011/[…]/SZVP z dne […] spreminja Sklep Sveta 2011/137/SZVP ter določa posebno odstopanje v zvezi z zamrznitvijo sredstev nekaterih subjektov (pristanišč). Poleg tega bi bilo treba pripraviti določbe za zagotovitev, da ukrepi zamrznitve ne vplivajo na nadaljevanje humanitarnih dejavnosti ter dobave surovin in potrebščin za osnovne potrebe civilnega prebivalstva, pa tudi na dejavnosti, potrebne za evakuacijo iz Libije. (3) Visoka predstavnica EU za zunanje zadeve in varnostno politiko ter Komisija predlagata, da se ti ukrepi uveljavijo z uredbo na podlagi člena 215 Pogodbe o delovanju Evropske unije (PDEU). 2011/0155 (NLE) Skupni predlog UREDBA SVETA o spremembi Uredbe Sveta (EU) št. 204/2011 o omejevalnih ukrepih glede na razmere v Libiji SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215 Pogodbe, ob upoštevanju Sklepa Sveta 2011/[…]/SZVP z dne […] o nadaljnjih omejevalnih ukrepih glede na razmere v Libiji, ob upoštevanju skupnega predloga visoke predstavnice Unije za zunanje zadeve in varnostno politiko ter Komisije, po posvetovanju z evropskim nadzornikom za varstvo podatkov, ob upoštevanju naslednjega: (1) Sklep Sveta 2011/[…]/SZVP z dne […] določa posebno odstopanje v zvezi z zamrznitvijo sredstev nekaterih subjektov (pristanišč). (2) Ustrezno je, da se zagotovi nadaljevanje humanitarnih dejavnosti ter dobave surovin in potrebščin za osnovne potrebe civilnega prebivalstva, pa tudi dejavnosti, potrebne za evakuacijo iz Libije. (3) Ta ukrep spada na področje uporabe Pogodbe o delovanju Evropske unije, zato je predvsem zaradi zagotovitve, da ga bodo gospodarski subjekti v vseh državah članicah enotno uporabljali, za njegovo izvajanje potreben regulativni ukrep na ravni Unije. (4) Da se zagotovi učinkovitost ukrepov iz te uredbe, mora ta začeti veljati takoj – SPREJEL NASLEDNJO UREDBO: Člen 1 Uredba (EU) št. 204/2011 se spremeni: (1) vstavi se naslednji člen: „Člen 10a Ne glede na člen 5(2) lahko pristojni organi v državah članicah, kakor so navedeni na spletnih straneh iz Priloge IV, odobrijo dajanje na razpolago sredstev ali gospodarskih virov pristaniškim upravam iz Priloge III za izvrševanje pogodb, ki so bile sklenjene pred začetkom veljavnosti te uredbe, razen pogodb v zvezi z nafto, plinom in rafiniranimi naftnimi proizvodi, in sicer do 15. julija 2011. Države članice o odobritvah iz tega člena obvestijo druge države članice in Komisijo v dveh tednih od odobritve.“ Člen 2 člen 8a se nadomesti z naslednjim: „Člen 8a Ne glede na člen 5 lahko pristojni organi držav članic iz Priloge IV odobrijo sprostitev zamrznjenih sredstev ali gospodarskih virov, ki pripadajo osebam, subjektom ali organom iz Priloge III, ali dajanje na razpolago nekaterih sredstev ali gospodarskih virov osebam, subjektom ali organom iz Priloge III pod pogoji, ki se jim zdijo primerni, če menijo, da je to potrebno za dobavo surovin in potrebščin za osnovne potrebe civilnega prebivalstva, vključno s hrano, kmetijskimi in medicinskimi proizvodi, ter dobavo električne energije, ali za zagotavljanje oziroma omogočanje humanitarne pomoči ali za evakuacijo iz Libije. Države članice o odobritvah iz tega člena obvestijo druge države članice in Komisijo v dveh tednih od odobritve.“ Člen 3 Ta uredba začne veljati na dan objave v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, [... ] Za Svet Predsednik […]